ECL บวกแรงเฉียด 5% รับยอดขายรถพุ่ง โบรกฯ แนะซื้อ ชูเป้า 8 บ.
ECL บวกแรงเฉียด 5% รับยอดขายรถพุ่ง โดยปิดตลาดเช้านี้อยู่ที่ 3.80 บาท บวก 0.18 บาท หรือ 4.97% สูงสุดที่ 3.82 บาท ต่ำสุดที่ 3.68 บาท ด้วยมูลค่าซื้อขาย 9.22 ล้านบาท ด้าน โบรกฯ แนะซื้อ ชูเป้า 8 บาท
7 ธ.ค. 2560

ผู้สื่อข่าวรายงานว่า ราคาหุ้นบริษัท ตะวันออกพาณิชย์ลีสซิ่ง จำกัด (มหาชน) หรือ ECL ปิดตลาดเช้านี้อยู่ที่ 3.80 บาท บวก 0.18 บาท หรือ 4.97% สูงสุดที่ 3.82 บาท ต่ำสุดที่ 3.68 บาท ด้วยมูลค่าซื้อขาย 9.22 ล้านบาท ขณะที่ดัชนีตลาดหุ้นไทยโดยรวมบวก 0.28%

ด้าน บล.บัวหลวง ระบุในบทวิเคราะห์ แนะนำซื้อ ECL ให้ราคาเป้าหมาย 8 บาทต่อหุ้น โดยยอดขายรถ Big Bike และรถยนต์ จากงาน Motor Expo ที่คาดว่าจะเติบโตสูงในปีนี้ เพราะรอบนี้มีการเปลี่ยนรุ่น และออกสินค้าใหม่ เพิ่มขึ้น จึงมองเป็นปัจจัยบวกระยะยาวต่อธุรกิจ ECL เพราะการ ซื้อ หรือเปลี่ยน รถยนต์ และรถ Big Bike ในตลาดมือสอง จะเกิดการขยายตัวสูงขึ้นตามหลังจากนี้
โดยราคาหุ้นที่ปิดเมื่อวาน สะท้อน P/E ปี 60-61 ที่ 28 และ 16 เท่า ในขณะที่กลุ่ม (MTLS SAWAD JMT) เทรด PE เฉลี่ยปี 60-61 ที่ 30 และ 23 เท่า ตามลำดับ ซึ่งราคาหุ้นที่ลงมา สวนทางกับพื้นฐานผลการดำเนินงานที่เติบโตได้ดีตลอดปีนี้ และจะมีพัฒนาการทางธุรกิจที่ดีขึ้นมากในปีหน้า